# Mode línia d'ordres per a la generació d'imatges

Podeu utilitzar el &kstars; per a generar una imatge del cel sense necessitat de carregar la porció &IGU; del programa. Per a utilitzar aquesta característica, engegueu el &kstars; des de l'indicatiu d'ordres emprant els arguments per a especificar el nom de fitxer per a la imatge, així com les dimensions que voleu per a la mateixa:

    kstars --dump --filename kstars.png --height 640 --width 480 --script el_meu_script.kstars --date "4 de juliol de 1976 12:30:00"

Si no s'especifica un nom de fitxer, aquest generarà un fitxer anomenat `kstars.png`. Intentarà generar una imatge que cassi amb l'extensió del vostre nom de fitxer. Es reconeixen les següents extensions: png, jpg, jpeg, gif, pnm i bmp. Si l'extensió del nom de fitxer no es reconeix, es deixarà el tipus d'imatge al format predeterminat PNG.

Tanmateix, si no s'especifiquen l'amplada i alçada de la imatge, es deixarà 640 i 480, respectivament.

De manera predeterminada, el &kstars; llegirà en els valors d'opcions desats al vostre fitxer `$KDEHOME/share/config/kstarsrc` per a determinar a on centrar la imatge i com renderitzar-la. Això significa que necessitareu engegar el &kstars; en mode &IGU; normal i eixir del programa quan s'estableixin les opcions desitjades per a prendre les imatges. Això no és molt flexible, així que també proporcionem la capacitat d'executar un script de &DBus; del &kstars; per a establir l'escena abans de generar la imatge. El nom de fitxer que especifiqueu haurà de ser un script de &DBus; del &kstars; vàlid, tal com un de creat amb l'eina de constructor de scripts. L'script es pot utilitzar per a establir cap a on apunta la imatge, establir l'emplaçament geogràfic, establir l'hora i la data, canviar el nivell d'ampliació i ajustar altres opcions de la vista. Algunes de les funcions &DBus; no tenen cap sentit en el mode sense &IGU; (com ara `waitForKey()`); si es troben aquestes funcions mentre analitzeu l'script, senzillament seran omeses.

De manera predeterminada, el &kstars; utilitzarà la data i hora del sistema per a generar la imatge. De manera alternativa, podeu especificar una data i una hora amb l'argument --date. També podreu utilitzar aquest argument per a especificar la data d'inici en el mode &IGU; (interfície gràfica d'usuari) normal.