# Mòdul de temps sideral

El mòdul calculadora de temps sideral
Temps sideral

Aquest mòdul converteix entre temps universal i temps sideral local. Primer, seleccioneu un emplaçament geogràfic i una data per al càlcul. A continuació es mostrarà a la pantalla el valor corresponent per a l'altre temps.

Hi ha un mode de treball per lots per a aquest mòdul. Per a utilitzar-lo, només cal generar un fitxer d'entrada, cadascuna de les línies contindrà els valors per al paràmetre d'entrada: des de la llista desplegable de l'esquerra Calcula el temps sideral o Calcula el temps estàndard. Podeu optar per configurar la Data: i l'Emplaçament: a la finestra actual, o li podeu dir al &kstars; que llegeixi aquests valors des del Fitxer d'entrada:. A continuació, especifiqueu els noms dels fitxers d'entrada i sortida, i premeu el botó Calcula per a generar el fitxer de sortida. El fitxer de sortida contindrà els valors per al paràmetre complementari. Per exemple, si el fitxer d'entrada conté un conjunt de valors en temps estàndard, llavors cada línia del fitxer de sortida contindrà els valors en temps sideral. Podeu llegir el resultat directament al &kstars; prement el botó Vista de la sortida....